
Metų planą — 
pirma laiko 

Dalyvaudamas socialistiniame 
lenktyniavime deramai pasitin¬ 
kant TSKP XXVII suvažiavimą 
12 montavimo paruošimo valdybos 
kolektyvas 10 dienų anksčiau nu¬ 
statyto laiko — gruodžio 17 d. 
įvykdė priimtus socialistinius įsi¬ 
pareigojimus — atliko 1985 me¬ 
tų statybos ir montavimo darbų 
planą. 

Iki metų pabaigos kolektyvas 
virš plano atliko statybos ir mon¬ 
tavimo darbų už 300 tūkst. rub¬ 
lių. Darbo našumas padidėjo 3,5 
procį, socialistiniai įsipareigoji¬ 
mai viršyti 2,5 proc., ekonomiš¬ 
kai naudojant elektros energiją, 
metalą ir kitas statybines me¬ 
džiagas sumažėjo statybos ir 
montavimo darbų savikaina. 

Įvykdytos visos 1985 metų te¬ 
matinės užduotys. 

Atvėrė duris 
sporto kompleksas 

Neseniai Sniečkaus gyvenvie¬ 
tės vaikai atšventė įkurtuves nau¬ 
jojoje sporto mokykloje. Naujų¬ 
jų metų išvakarėse jaunieji snieč 
kelčiai ir vėl gavo nuostabią do¬ 
vaną — sporto kompleksą. 

Su pirmąja ir antrąja vidurinė¬ 
mis mokyklomis naujoji patalpa 
sujungta požeminiais perėjimais. 
Kompleksą sudaro dvi sporto sa¬ 
lės ir baseinas su trimis vandens 
keliais, kurių ilgis 25 metrai. 
Pradedant nuo antrosios klasės 
trenerių-instruktorių vadovau¬ 
jami moksleiviai bus mokomi 
plaukti. 

Be fizkultūros pamokų komp¬ 
lekso atidarymas leis plačiai iš¬ 
vystyti sporto sekcijų ir ratelių 
darbą, rengti sporto varžybas. 
Vakarais čia susirinks suaugusie¬ 
ji fizkultūros ir sporto gerbėjai. 

J. ANTONOVĄ 

Konkurso 

nugalėtojai 

Maskvoje vykusiame stalių- 
dailidžių šakos profesinio meist¬ 
riškumo konkurse dalyvavo pen¬ 
ktosios statybos montavimo val¬ 
dybos darbuotojai V. Jankauskas 
ir S. Gerasimovas. Abu jie iš I. 
Perevalovo brigados. Sniečkaus 
pasiuntiniai deramai apgynė gim¬ 
tojo miesto garbę, pademonstra¬ 
vo puikų profesinį meistriškumą 
ir užėmė pirmąją vietą. Namo su¬ 
grįžo su medaliais ir prizais. 



Naujų pergalių 
išvakarėse 


Istorija tampa 1985 metai, 
baigiamieji vienuoliktojo 
penkmečio metai. Jie buvo 

pažymėti dideliais ir svarbiais 
įvykiais, tokiais, kaip Perga¬ 
lės prieš fašistinę Vokietiją 
40-metis, Tarybų valdžios at¬ 
kūrimo Lietuvoje 45-metis, 
sta4hanoviečių Judėjimo 50- 

metis. Mūsų skaitytojams jie 
buvo būdingi dar ir tuo, kad 
projektinį — 1,5 mln. kilo¬ 
vatų galingumą pasiekė pir¬ 
masis energijos blokas, nuo 

eksploatavimo pradžios jau 

pagaminęs 14 mlrd. kilovat¬ 
valandžių elektros energijos. 
Baigiamas statyti antrasis 
energijos blokas, kuriame tai¬ 
kant industrinius darbo meto¬ 
dus, dukart sumažėjo darbo iš¬ 
laidos ir statybos terminai. 

Kartu su antrojo energijos 
bloko statyba auga ir energe¬ 
tikų miestas Sniečkus. Šian¬ 
dien mes turime jau daugiau 
kaip 350 tūkst. kvad. metrų 
gyvenamojo ploto. Tiktai 

1985 m. atiduota naudoti apie 
60 tūkst. kvad. metrų. Atiduo¬ 
ti eksploatuoti prekybos, svei¬ 
katos apsaugos objektai, šokių 
salė, vaikų sporto mokykla, 
vidurinių mokyklų sporto blo¬ 
kas. 

Vienuoliktajame penkme¬ 
tyje šimtai šeimų, gyvenusių 
laikinose patalpose, gavo bu¬ 
tus su visais patogumais. 

1986 metų pradžioje šis dar¬ 
bas bus baigtas. 

Praėjusiais metais dauge¬ 
liui statybininkų, montuotojų, 


eksploatuotojų, labiausiai pa¬ 
sižymėjusių anksčiau nustaty¬ 
to laiko pasiekus projektinį 
pirmojo energijos bloko ga¬ 
lingumą, buvo įteikti aukšti 
valstybiniai apdovanojimai. 

Daugelis darbo kolektyvų 
anksčiau nustatyto laiko įvyk¬ 
dė XI-ojo penkmečio užduotis, 
Vakarų statybos valdyba apie 
penkmečio plano įvykdymą 
raportavo 1985 metų rugsėjo 
mėnesį. 

Dabar visi VSV padalinių 
kolektyvai, TSKP XXVII su¬ 
važiavimo garbei priėmę pa¬ 
didintus socialistinius įsipa¬ 
reigojimus, sėkmingai prade¬ 
da 1986-uosius metus. Šie me¬ 
tai mums bus kaip niekada 
sudėtinti ir įtempti. Mums iš¬ 
keltos sudėtingos užduotys, 
svarbiausia iš kurių — ati¬ 
duoti naudoti Ignalinos AE 
antrąjį energijos bloką. Rei¬ 
kia tikėti, kad mūsų kolekty¬ 
vas deramai ją įvykdys, su 
telkęs šiam tikslui visas Jė¬ 
gas, sugebėjimus, kūrybinę 
energiją ir iniciatyvą. 

Brangūs draugai, nuošir¬ 
džiai sveikiname jūsų gimines 
ir artimuosius su ateinančiais 
Naujais metais. Linkime stip¬ 
rios sveikatos, laimės, džiaugs¬ 
mo ir naujų darbo laimėjimų 
mūsų Tėvynės labui. 

Pas Jakubynus užėjome vaka¬ 
re. 

Romas iš darbo sugrįžta vėlai. 
Jis dirba staliumi-dailide penkto¬ 
joje statybos montavimo valdybo¬ 
je, žinomoje statyboje I. Pereva¬ 
lovo brigadoje. Dabar brigada 
atlieka antrojo energijos bloko 
patalpų apdailą, dirba labai įtem¬ 
ptai. 

Pavargsta per dieną ir Regi¬ 
na. Ji antrosios valgyklos virė¬ 
ja. Visą darbo laiką tenka stovė¬ 
ti prie pečiaus, dalijant maistą. 

Ir tik septynmetis Remigijus 
judrus, pilnas energijos. Jis vi¬ 
suomet būna patenkintas kai pa¬ 
sitaiko proga vėliau eiti miegoti. 

Romas ir Regina labai pana¬ 
šūs. Panašūs savo pažiūromis į 
gyvenimą, darbą, reikalavimais 
jam, kuklumu. Atvyko jie į mies¬ 
to ir atominės elektrinės statybą 
1978 metais iš Klaipėdos, iškart 
po savo vestuvių. Romas, baigęs 
profesinę technikos mokyklą, įsi¬ 
darbino pagal specialybę, Regi¬ 
na nuėjo dirbti į valgyklą, Iškart 
pagalbine darbininke, paskui vi¬ 
rėja. Po sėkmingo pasirodymo 
profesinio meistriškumo konkur¬ 
se, jai iškart buvo suteikta ket¬ 
virta kategorija. 

Žymūs žmonai ir vyrui Jaku- 
bynams praėjusieji metai. Abiems 
jiems buvo įteikti vyriausybiniai 
apdovanojimai. Reginai — ,,Gar¬ 
bės 2enklo“ ordinas, Romui — 
medalis ,,Už pasižymėjimą dar¬ 
be“. Be to, už aukštus darbo pa¬ 


Romas, Regina 
ir Remigijus 


siekimus jam įteiktas LOPP si¬ 
dabro medalis. Ir, suprantama, 
nepamirštamomis liks atimintyje 
XII pasaulio jaunimo festivalio 
Maskvoje, į kurį Romas vyko tu¬ 
ristinės delegacijos sudėtyje, die¬ 
nos. 

Abu jie gyvena savo kolekty¬ 
vų interesais. Tai dar vienas 
bendras jų šeimos bruožas. Ro¬ 
mas, brigados komzorgas, ne be 
pasididžiavimo pasakoja apie savo 
kolektyvo komjaunuolius, apie 
tai, kad brigada sėkmingai vykdo 
duotą žodį — TSKP XXVII su¬ 
važiavimo atidarymą pažymint 
įvykdyti 1987 metų programą. 

Regina vykdo bet kokį pavedi¬ 
mą, ar tai reikėtų dalyvauti kon¬ 
kurse, ar sporto renginyje, ar iš¬ 
leisti sienlaikraštį ir principialiai 
dalyvauja susirinkimuose. 

Jakubynai ripiti ir labai užsi¬ 
ėmę žmonės. Bfrt jaunystė yra 
jaunystė. Visą kampą kambaryje 
užima stereo aparatūra ir šviesos 
muzikos įrenginiai. Neretai atei¬ 
na draugai pasikalbėti, paklausy¬ 
ti muzikos. Ir per Naujus metus 
susirinks. 


Visa prieškambario siena nu¬ 
kabinėta šeimininko darbais. Me¬ 
dinėse lentutėse išpjaustyti pasa¬ 
kų paukščiai ir žvėrys, su besi¬ 
plaikstančiais karčiais arkliai, 
lyriniai peizažai ir portretai. Ro¬ 


mas jau senokai užsiiminėja me¬ 
džio raižymu. Bet net apie'tai 
kalbama su būdingu jam kuklu¬ 
mu. Užtat mažasis Remigijus, 
kuriam šis tėvelio užsiėmimas 
teikia daug džiaugsmo, noriai ro¬ 
do raižymo instrumentus. Atei¬ 
nantys metai bus gausūs naujais 
įvykiais. Šeimoje laukiama kūdi¬ 
kio. Svajojama apie dukterį ir 
tikimasi, kad jų mažylį sutiks 
taiki, saulėta diena. 

Z. ŠUPAJEVA 



N. Ciplienės nuotrauką. 


















• POMĖGIŲ PASAULIS 


per gyvenimą 



Su knyga 

Gerai žinomas Sniečkuje Pav- 
las Bezjazykovas. Be Jo negali¬ 
ma Įsivaizduoti mūsų statybos, 
mūsų miesto. Tai jis buldozeriu 
kasė pamatų duobes pirmiesiems 
gyvenamiesiems namams ir ato¬ 
minei elektrinei, statė pirmuosius 
kelius. Kaip brangios relikvijos 
šeimoje saugomi Garbės raštai, 
laikrodis su užrašu, medalis 
„Darbo veteranas“. Visa tai liu¬ 
dija apie nelengvą, sąžiningą 
darbą. 

Pavelas Timofejevičius ir jo 
žmona Zoja Semionovna, buvusi 
pramonės Įmonių valdybos plano 


skyriaus darbuotoja — aistringi 
knygos bičiuliai. Kaupti bibliote¬ 
ką pradėjo Jau senokai. Knygos 
keliavo su Jais iš vienos statybos 
1 kitą. Kur tik jis bebūtų, nie¬ 
kuomet nepraeis pro knygyną. 
Būtinai užsuks ir negrįš namo 
be knygos. Ir šiandien daug 
knygų bute. Surinktos beveik vi¬ 
sos knygos iš serijos ,,2iznJ za- 
mečatelnych liudei“, „Plameny- 
je revoliucionery“. Lentynose 
knygos apie tarybinius kosmo¬ 
nautus, dekabristus, istoriniai ir 
karo memuarai. Labiausiai Bez- 
Jazykoval mėgsta dokumentinę ir 


publicistinę literatūrą. 

Knygos šiame jaukiame bute 
— ne interjero dalis, bet pro¬ 
tingi draugai. Knygos padeda su¬ 
rasti draugų ir vienminčių. Ne¬ 
retai Bezjazykovus aplanko dar¬ 
bo draugai, pažįstami prie puo¬ 
duko kavos pasidalyti mintimis 
apie perskaitytą knygą. 

Z. ANISIMOVA 
NUOTRAUKOJE: P. Bezjazy¬ 
kovas supažindina su savo bib¬ 
lioteka. 

N. Ciplienės nuotrauka. 


Svečiavosi rašytojai 

,,Draugystės“ kino teatre įvy¬ 
ko sniečkiečių susitikimas su ra¬ 
šytojais A. Zurba, R. Saveliu, 
P. Gelbachu, V. Dauniu, V. Ra- 
čickiu, V. Karaliumi, J. Ja¬ 
kubausku, V. Vertincklu. 

Susitikimą pradėjo LKP Igna¬ 
linos rajono komiteto sekretorė 
S. Sčiurova. Po to kalbėjo sve¬ 
čiai, skaitė savo prozos kūrinius 
ir eiles, pasidalijo mintimis apie 
nelengvą rašytojų triūsą. 

Sniečkiečiams patiko V. Ra- 
čickio apsakymas „Sniego senis“, 
baltarusių poeto V. Vertinckio 
eilės apie draugystę su Lietuva, 
R. Savelio pasakojimas apie Lie¬ 
tuvos kino studijos šiokiadienius. 

B. ARIJUS 


• LAISVALAIKIU 

„Daina — draugas“ 


I. Dunajevskio maršu iš ki¬ 
no filmo ,,Linksmieji vyrukai“ 
prasidėjo Vakarų statybos val¬ 
dybos saviveiklininkų festiva¬ 
lis. Šokių salėje susirinkę žiū¬ 
rovai tapo ryškios ir įsiminti¬ 
nos šventės dalyviais. Tokie 
festivaliai tapo tradiciniais ir 
vyks Naujųjų metų išvakarė¬ 
se. 

Teisė pradėti koncertinę prog¬ 
ramą buvo suteikta vienam iš ge¬ 
riausiųjų Vakarų statybos valdy¬ 
bos saviveiklinių kolektyvų, zo¬ 
ninio konkurso „Sidabriniai bal¬ 
sai“ nugalėtojui, agitmeninei 
brigadai „Stimeltonas“. 

Lyrinę Jurijaus Bojevo ir 
Liudmilos Jamalovos dainą pa¬ 
keitė linksma „Juodaakė kazo¬ 
kė“, kurią atliko 1985 m. res¬ 
publikinės šventės laureatė Svet¬ 
lana Berdiugina. 

Stiprėja, semiasi jėgų neseniai 
suburtas prie statybininkų kultū¬ 
ros namų rusų dainos ansamblis, 
vadovaujamas Tatjanos Turočki- 
nos. Šio ansamblio duetas — Ju¬ 
lija Tichonova ir Vasilijus Jev- 
siutinas atliko dainą „Alioša“. 

Po to nuskambėjo Svetlanos 
Jeriomenkos ir Jekaterinos Bul- 
dakcvos duetas. 

...Ir štai pasigirdo švelni smui¬ 
kų melodija. Jiems akomponuo- 
jant dainą apie Lietuvą, gimto¬ 


sios žemės grožį, darbščius jo 
žmones atliko Ceslava Pimpienė. 

Naršių ^plocįijsmenlh susilau¬ 
kė romansas „Dek dek, mano 
žvaigžde“, kuri atliko Vladimi¬ 
ras Baldikovas. 

Ilgai plojo pamėgtam duetui 
— Grigorijui Zavarinui ir Ana¬ 
tolijui Deduchui. Šiltai buvo su¬ 
tiktos Liudmilos Kalentjevos bei 
dueto — Larisos Tichonovos ir 
Vladimiro Turčanovo atliekamos 
diVincn. Artistiškumu pavergė 
žiūrovus Marinos Buravllovos pa¬ 
sirodymas. 

Kaip estafetės lazdelė pereina 
iš rankų l rankas gitara. Jai 
skambant atliko dainas Konstan¬ 
tinas Skibenka, Aleksandras Mel- 
nlkovas, Anatolijus Meleška. 

Koncertas baigėsi zoninių kon¬ 
kursų laureato vokalinio-lnstru- 
mentinio ansamblio, vadovaujamo 
A. Piskunovo, pasirodymu. Dai¬ 
na „Jeigu Žemė mokėtų kalbė¬ 
ti", kurią atliko ansamblio solis¬ 
tė Natalija Soboleva, pelnė jai 
pergalę neseniai vykusiame vo- 
kalinių-instrumentinių ansamblių 
solistų konkurse. 

Ir vėl skamba festivalio šauki¬ 
mo signalai. Į sceną išeina visi 
jo dalyviai. Ir salė kartu su 
jais dainuoja „Mums daina pa¬ 
deda statyti ir gyventi...“ 

E. VLADIMIROVA 


Eug. MATUZEVIČIUS 

MUŠANT 

LAIKRODŽIAMS 


Ir žinai, ir Jauti: metai bėga ir bėga. 

Negali pasilikt ar sustot pakely... 

Vėjai plėšia lapus, neša baltąjį sniegą, 

O pavasarį ošia berželiai žali... 

Ir gerai, kad žmogus veržias, eina, svajoja, 
Kartais juokias linksmai, 

Kartais rymo tylus. 

Ir gerai, kad žmogus širdimi išmatuoja 
Savo džiaugsmą ir kančią, ir laimės kelius. 

Jam brangesnė tada 
Ir kova, ir draugystė, 

Ir garuojanti gimtojo lauko vaga, 

Jam brangesnė negrįžtantl niekad jaunystė, 
Jam brangesnė ir saulė, ir marių banga... 

Jam brangesnės ir žvaigždės, padangėj sužibę, 
Ir taika, ir prasmė mūs didžiųjų dienų... 
Susigūžusi traukias atgal kasdienybė, 

Nes kūrybai, heroikai reikia sparnų. 

Ir norėčiau šiandieną prie šventinio stalo 
Mintimis ir žvilgsniu 
Skrosti erdvių skliautus, 

Pilną taurę pakelti už būsimą kelią, 

Už Tėvynę, už mūsų Naujuosius Metus! 



V. Rudkovskio nuotrauka. 


SPORTAS • SPORTAS • SPORTAS • SPORTAS • SPORTAS • SPORTAS 


Padidėjo meistrų pulkas 



NUOTRAUKOJE: Lietuvos TSR valstybinio sporto komiteto 
treneris S. Zinkevičius Įteikia sporto meistro ženkliuką V. Jonušui. 

I. Silkinos nuotrauka. 


Sniečkaus vaikų ir jaunimo 
sporto mokyklos pedagogų ko¬ 
lektyvas per 7 metus paruošė 15 
TSRS sporto meistrų, 40 kandi¬ 
datus l sporto meistrus ir 50 
pirmaatskyrininkų. 

Sešerlems jos auklėtinams iš¬ 
kilminga naujo komp¬ 

lekso atidarymo diena 
tapo dviguba švente. Dmitrijui 
Artamonovui, Viačeslavui Jonu¬ 
šui, Olgai Subotinai, Chelgal 
Maslauskaitel, Irenai Germantal- 
tei, Jelenai 2guliovai buvo įteik¬ 
ti TSRS sporto meistrų ženkliu¬ 
kai. 


RIBOS ĮVEIKIMAS 


Paskutiniuoju metu mūsų ak¬ 
robatai pasirodė daugelyje var¬ 
žybų. Neseniai dvi akrobatų gru¬ 
pės sugrįžo iš Leningrado, kur 
dalyvavo miesto taurės varžybo¬ 
se ir Armėnijos čempionate. 

Mieste prie Nevos sėkmė ly¬ 
dėjo mišrią porą — S. Jeriomki- 
ną ir I. Anisimovą, taip pat tri¬ 
julę — S. Braun, T. Komarovs- 
kaja ir E. šabocha. Jie tapo var¬ 
žybų nugalėtojais ir įvykdė TSRS 
sporto meistrų normatyvus. 

Jerevane gerai pasirodė vyrų 
pora — I. Perechrestas, S. Ka¬ 
lininas. Jie tapo Armėnijos čem¬ 
pionais ir taip pat įvykdė TSRS 
sporto meistrų normatyvus. 

įtempti ir Įdomūs 1986 metai. 
Sniečkaus akrobatams teks daly¬ 
vauti daugelyje sąjunginių ir 
respublikinių varžybų. Vasario 
mėnesi laukia Lietuvos čempio¬ 
natas, balandyje — tarptautinės 


varžybos Vilniuje,, liepos mėnesi 

— TSRS pirmenybės, kurios nu¬ 
matomos organizuoti mūsų mies¬ 
te, rugpjūtyje — Lietuvos TSR 
spartakiada. 

Pačios atsakingiausios varžybos 

— tai TSRS tautų spartakiada, 
kuri įvyks rugpjūčio mėnesį 
Minske. į spartakiados programą 
pirmą kartą įtrauktos akrobatų 
varžybos. Mūsų šalies akrobatai 
kartu su kitų šakų atstovais su¬ 
sijungs išbandyti jėgas ir steng¬ 
sis iškovoti kuo daugiau taškų 
ginant savo respublikos garbę. 

Planai didelį, užduotys svar¬ 
bios, sėkmė priklausys ne tik 
nuo pačių sportininkų ir trenerių, 
bet ir r.uo vidurinių mokyklų pe¬ 
dagogų, nuo tėvų, draugų ir sir¬ 
galių pagalbos. 

V. KALININAS 
Sniečkaus vaikų ir jaunimo 
sporto mokyklos treneris 

